钦定古今图书集成/明伦汇编/宫闱典/第022卷 > 《文帝登祚尊皇太后诏》陈徐陵
## 钦定古今图书集成/明伦汇编/宫闱典/第022卷 > 《文帝登祚尊皇太后诏》陈徐陵

诏曰：“朕以虚薄，才非弘济，窃守藩维，常惧盈满。岂图
苍昊不吊，国步艰难，皇嗣元良，藐在崤渭，二臣奉迎，
川涂靡从，六传还朝，淹留永日。今国图无主，家业事隆，上奉父母之严规，下逼群公之廷诤，遂以庸质，升
纂帝基，对扬大化，弥增号惧。今宜式遵旧则，奉上皇
后尊号为皇太后，御慈训宫，一依前典。若中流静晏”，
皇嗣归来，辄当解绂于箕山之阳，归老于琅邪之国。
复子明辟，还承宝图，若问“与夷，无愧园寝。”